CELEX: 32016R1641
Language: bg
Date: 2016-09-12 00:00:00
Title: Регламент за изпълнение (ЕС) 2016/1641 на Комисията от 12 септември 2016 година за изменение за 252-ри път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с организациите ИДИЛ (Даиш) и Ал Кайда

13.9.2016   
            
            
               BG
            
            
               Официален вестник на Европейския съюз
            
            
               L 244/7
            
         РЕГЛАМЕНТ ЗА ИЗПЪЛНЕНИЕ (ЕС) 2016/1641 НА КОМИСИЯТА
   от 12 септември 2016 година
   за изменение за 252-ри път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с организациите ИДИЛ (Даиш) и Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 5 от него,
   като има предвид, че:
   
               (1)
            
            
               В приложение I към Регламент (ЕО) № 881/2002 са изброени лицата, групите и образуванията, обхванати от мерките за замразяване на средства и икономически ресурси съгласно посочения регламент.
            
         
               (2)
            
            
               На 6 септември 2016 г. Комитетът по санкциите към Съвета за сигурност на Организацията на обединените нации реши да измени едно вписване в своя списък на лицата, групите и образуванията, спрямо които следва да се прилага замразяване на средства и икономически ресурси. Приложение I към Регламент (ЕО) № 881/2002 следва да бъде съответно актуализирано,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 септември 2016 година.
      
         
            За Комисията,
         
         
            от името на председателя,
         
         
            Изпълняващ длъжността началник на Службата за инструментите в областта на външната политика
         
      
   
   
      (1)  ОВ L 139, 29.5.2002 г., стр. 9.
   
      ПРИЛОЖЕНИЕ
      В приложение I към Регламент (ЕО) № 881/2002, в категорията „Физически лица“ вписването: „Tarkhan Ismailovich Gaziev (известен също като а) Ramzan Oduev, б) Tarkhan Isaevich Gaziev, в) Husan Isaevich Gaziev, г) Umar Sulimov, д) Wainakh, е) Sever, ж) Abu Bilalal, з) Abu Yasir, и) Abu Asim, й) Husan); Дата на раждане: 11.11.1965 г.; Място на раждане: село Bugaroy, Итум-Калински район, Република Чечня, Руска федерация; Адрес: а) Сирийска арабска република (към август 2015 г.), б) Ирак (възможно алтернативно място на пребиваване към август 2015 г.); Гражданство: (не е регистриран като гражданин на Руската федерация); Друга информация: Налична е снимка, която да бъде включена в специалното известие на Интерпол и Съвета за сигурност на ООН. Дата на определянето, посочена в член 7г, параграф 2, буква и): 2.10.2015 г.“ се заменя със следното:
      
         „Tarkhan Ismailovich Gaziev (изписване на оригиналния език: Тархан Исмаилович Газиев), (известен също като а) Ramzan Oduev (изписване на оригиналния език: Рамзан Одуев), б) Tarkhan Isaevich Gaziev (изписване на оригиналния език: Тархан Исаевич Газиев), в) Husan Isaevich Gaziev (изписване на оригиналния език: Хусан Исаевич Газиев), г) Umar Sulimov (изписване на оригиналния език: Умар Сулимов), д) Wainakh (изписване на оригиналния език: Вайнах), е) Sever (изписване на оригиналния език: Север), ж) Abu Bilal (изписване на оригиналния език: Абу-Билал), з) Abu Yasir (изписване на оригиналния език: Абу Ясир), и) Abu Asim (изписване на оригиналния език: Абу Ясим), й) Husan (изписване на оригиналния език: Хусан), к) Ab-Bilal, л) Abu-Naser), Дата на раждане: 11.11.1965 г., Място на раждане: село Итум-Кале, Итум-Калински район, Република Чечня, Руска федерация; Адрес: а) Сирийска арабска република (установено местонахождение към август 2015 г.), б) Ирак (възможно алтернативно местонахождение към август 2015 г.); Гражданство: Руска федерация; Друга информация: налична е снимка за включване в специалното известие на Интерпол и Съвета за сигурност на ООН. Дата на определянето, посочена в член 7г, параграф 2, буква и): 2.10.2015 г.“